OzLabs/hebrew-wiki-articles huggingface dataset:
אע'לבים

[[דינר זהב מימי אבראהים אבן אל-אע'לב, מייסד השושלת האע'לבית באיפריקיה, סביבות 808; אצוּר במוזיאון לאמנות אסלאמית ברקאדה, תוניסיה]]

האע'לבים (בערבית: أغالبة) היו שושלת אמירים מוסלמים ששלטו על ממלכה צפון אפריקאית שהקיפה את שטחי טריפולי, תוניסיה המודרנית ומזרח אלג'יריה (איפריקיה) בשנים 800–909.

ממלכת האע'לבים קמה כתוצאה מהתמוטטות שלטונו של בית עבאס בחלקיה המערביים של החליפות המוסלמית. מאמצע המאה ה-8 והלאה החלו לקום בחבלים שונים בצפון אפריקה נסיכויות ח'אריג'יות שונות, שהיו למעשה עצמאיות לחלוטין מהשלטון העבאסי. במקביל, במהלך המאה ה-9, הצליח המנהיג המוסלמי אידריס בן עבדאללה לרכז סביבו ערבים וברברים כדי להקים נסיכות עצמאית באזור מרוקו של ימינו.

תגובתו של הח'ליף העבאסי הארון אל רשיד הייתה בהקמתו של מחוז חדש בצפון אפריקה בעל פיקוד עצמאי. מושכות השלטון על מחוז זה, ששטחו כלל את תוניסיה המודרנית ומזרח אלג'יריה, הופקדו בידיו של אבראהים אבן אל-אע'לב. אע'לב ויורשיו שמרו על קשר רשמי עם המזרח והכירו בעבאסים כשליטים החוקיים של העולם המוסלמי, אולם למעשה שלטו בממלכתם בעצמאות גמורה.

הממלכה האע'לבית הייתה המדינה המוסלמית החזקה והמשפיעה ביותר במערב במשך כל תקופת קיומה. למרות רצף של מרידות רבות שנערכו בידי השבטים הברברים, בני כיתות דתיות שונות וחלק מהחיילים הערבים, הצליחו השליטים האע'לבים לשמור על שלטונם, לשמר את צביונה הערבי והמוסלמי אורתודוקסי של המדינה ולבסס את חוזקה הצבאי והמדיני. כוחם נשען, בין השאר, על משמר פרטי שהתבסס על ילידי אפריקה. הישג נוסף שרשמו האע'לבים היה כיבושו של האי סיציליה מידי הביזנטים, במסע כיבוש שנמשך בתקופה של כ-50 שנה והקמתה של פרובינציה מוסלמית איתנה על שטח האי, סביב העיר פלרמו.

[[המסגד הגדול של קירואן שעיקרו נבנה בתקופת האע'לבים]]
תקופת שלטונם של האע'לבים הייתה תקופה של שגשוג כלכלי ותרבותי בצפון אפריקה. עיר הבירה של הממלכה, קירואן, הפכה לאחד מהמרכזים החשובים והמפוארים של האסלאם במערב ולמרכז בינלאומי גדול של סחר. הארץ עברה גם מהפכה חקלאית כאשר האע'לבים יזמו את בנייתם של מפעלי השקיה רבים ברחבי הארץ, תיקונן של תעלות השקיה ישנות והרחבתם של השטחים החקלאיים בממלכה. התעשייה המקומית פרחה, בעיקר בשל הגדלת השימוש במחצבי הארץ השונים (כגון ברזל, עופרת, אלמוגים ונחושת). הערים השונות התפתחו והוקפו במבצרים, המטבע המקומי התבסס, ושורה של מחנות מבוצרים הוקמו לאורך קו החוף.

תרומה חשובה נוספת להתפתחותו של האסלאם בצפון אפריקה תחת שלטונם של האע'לבים היה בביסוס האסכולה המאליכית כאסכולת השריעה הבולטת באזור זה, אסכולה ששולטת בצפון אפריקה עד ימינו. מהלך זה הובל על ידי המשפטן המוסלמי סחנון, מתלמידיו המובהקים של מאלכ אבן אנס, מייסד האסכולה. סחנון ארגן את המערכת המשפטית בממלכה והחדיר את עיקרי האסכולה לכל ארצות המערב המוסלמיות.

שלטונם של האע'לבים בצפון אפריקה הופסק על ידי הפאטימים. הללו, בעזרת קשריהם עם שבט כתאמה הברברי, ניצלו את התמרמרות האוכלוסייה המקומית בשל נטל המיסים הכבד שהטילו השליטים האע'לבים והצליחו לכבוש את הארץ מידם של האחרונים. עיר הבירה קירואן נפלה לידי הפאטימים בשנת 909 ובכך תמה תקופת שלטונם של האע'לבים בצפון אפריקה.

== לקריאה נוספת ==

* קלוד כאהן, "האסלאם - מלידתו ועד תחילת האימפריה העות'מאנית", עמ' 276 - 280, תרגום על ידי עמנואל קופלביץ, הוצאת דביר, 1995.
* היו קנדי, "מחמד והח'ליפות", מוסד ביאליק, 1998.

==קישורים חיצוניים==

* 

קטגוריה:שושלות מוסלמיות
קטגוריה:תוניסיה: היסטוריה
קטגוריה:אלג'יריה: היסטוריה
קטגוריה:בתי מלוכה
קטגוריה:צפון אפריקה
קטגוריה:מלחמות ביזנטיות-ערביות
רנה ואן דה קרקהוף

רנייר "רנה" למברטוס ון דה קרקהוף (נולד ב-16 בספטמבר 1951, הלמונד) הוא כדורגלן הולנדי.

רנה הוא אחיו התאום של וילי ושניהם יחד היו משחקני המפתח של נבחרת הולנד במונדיאל 1974 ובמונדיאל 1978. רנה הופיע 47 פעמים בנבחרת הולנד וכבש חמישה שערים.

ואן דה קרקהוף נבחר על ידי פלה לאחד מ-125 שחקני הכדורגל החיים הטובים בעולם.

==קישורים חיצוניים==

קטגוריה:כדורגלני טוונטה
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני מונדיאל 1974
קטגוריה:כדורגלני מונדיאל 1978
קטגוריה:כדורגלני יורו 1980
קטגוריה:הולנדים שנולדו ב-1951
וילי ואן דה קרקהוף

וילי ואן דה קרקהוף (בהולנדית: Willy van de Kerkhof; נולד ב-16 בספטמבר 1951) הוא כדורגלן עבר הולנדי.

ואן דה קרקהוף נולד בהלמונד. הוא ואחיו התאום, רנה ואן דה קרקהוף, היו משחקני המפתח של נבחרת הולנד במונדיאל 1974 ובמונדיאל 1978. ואן דה קרקהוף הופיע 63 פעמים בנבחרת הולנד וכבש חמישה שערים. הוא נבחר על ידי פלה לאחד מ-125 שחקני הכדורגל החיים הטובים בעולם.

==קישורים חיצוניים==

קטגוריה:כדורגלני טוונטה
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני מונדיאל 1974
קטגוריה:כדורגלני מונדיאל 1978
קטגוריה:כדורגלני יורו 1976
קטגוריה:כדורגלני יורו 1980
קטגוריה:הולנדים שנולדו ב-1951
שונא הבריות

250px
שונא הבריות ("המיזנתרופ" - בצרפתית: Le Misanthrope) היא קומדיה מ־1666 מאת המחזאי מולייר. 

== הדמויות==
* אלצסט - המיזנתרופ.
* פילינטה - ידידו הפילנתרופ.
* סלימן - אהובתו הבוגדנית של אלצסט.
* בסק - מחזר של סלימן. מרקיז "נפוח".
* אורונט - מחזר של סלימן.
* קליטאנדרה - מחזר של סלימן.
*ארסינו - אשה מוסרית המעונינת באלצסט. מקנאה בסלימן.
* אלינט - אהובתו של פילינטה.
* אקסט
* פקיד
* דובואה
== עלילה ==
במחזה זה מולייר עוסק במידות הטובות ובכנות, ובחשיבותן בחיי החברה. המסר של המחזה הוא שאדם שאינו מוכן לקבל על עצמו את המוסכמות החברתיות, יסבול מריחוק ובדידות.

המחזה מציג שיחה בין אלצסט, אדם כן ובעל מידות טובות, שהצביעות והשחיתות מכעיסות אותו. הוא מתווכח עם חברו פילינטה. פילינטה הוא אדם הנוטה להתפייס ונוח לבריות. בשיחה אלצסט טוען על בני האנוש:

אלצסט מצהיר כי הוא עומד לומר את האמת בפני כל האנשים, וכדי להתחיל, בפני סלימאן, נערת השעשועים שהוא אוהב, העומדת להגיע באותו רגע. 
סלימאן מגיעה בחברת מחזריה. אלצסט מתנפל על המחזרים בזעם. הוא מצהיר בפני סלימאן שצריך לסיים את העניין, וכי היא חייבת לבחור בינו לבינם. אך הכול מתפתח נגד בעל המרה השחורה. סלימאן, לכאורה, מתחייבת להיות שלו בלבד, אך היא בוגדת בו ומלגלגת עליו. בשביל אלצסט זו הוכחה סופית לרוע לבם של הבריות, והוא מחליט להתנתק לגמרי מהחברה האנושית ולחפש "מקום רחוק ונידח שבו אדם המכבד את עצמו יוכל להיות חופשי."
המחזה מסתיים ביציאתו של אלצסטר, בעוד פילינטה ואלינט מנסים לשכנעו להישאר.

==תרגומים==
* קומדיות / מולייר, מצרפתית, נתן אלתרמן, הערות-ההסבר לשלושת הכרכים מאת מנחם דורמן.

* המיזנתרופ / מולייר, תרגום יהונתן גפן, הוצאת המרכז הישראלי לדרמה, 1985.

== קישורים חיצוניים ==

* יעל רנן, ספרות המערב: [https://eisental.github.io/yael-renan-essays/essays/3-foundations-of-comedy/2-the-alazon/ הרברבן (אלאזון) 3.2]
* 

==הערות שוליים==

קטגוריה:קומדיות
קטגוריה:מחזות צרפתיים
קטגוריה:מחזות מהמאה ה-17
קטגוריה:מולייר
רינאט דסאייב

רינאט פאיזראחמנוביץ' דסאייב (ברוסית: Ринат Файзрахманович Дасаев; נולד ב-13 ביוני 1957) הוא כדורגלן עבר סובייטי ממוצא טאטארי, ששיחק בעמדת השוער בקבוצת ספרטק מוסקבה ובנבחרת ברית המועצות.

נולד בעיר אסטרחן שבברית המועצות (כיום ברוסיה). 

זכה בפרס שוער השנה בברית המועצות 6 פעמים, יותר מכל שוער סובייטי אחר.

דסאייב החל לשחק בספרטק מוסקבה בשנת 1978. הוא זכה איתה בחמש אליפויות ברית המועצות. דסאייב זכה בתואר השוער הטוב ביותר בברית המועצות בשנים 1980, 1982, 1983, 1985, 1987 ו-1988. בשנת 1982 נבחר לכדורגלן השנה בברית המועצות. במשך כ-10 שנים היה השוער הראשי של נבחרת ברית המועצות. יחד עם הנבחרת השתתף בשלושה מונדיאלים (1982, 1986 ו1990). בנוסף זכה דסאייב עם הנבחרת האולימפית במדליית ארד באולימפיאדת מוסקבה (1980) ובמקום השני ביורו 1988. לאחר הופעה מוצלחת ביורו 88 זומן לשחק בסביליה הספרדית. בשנת 1991 פרש ממשחק פעיל .

במרץ 2004 הוא נבחר על ידי פלה לאחד מ-125 שחקני הכדורגל החיים הטובים בעולם, והיה נציגה היחיד של רוסיה ברשימה זו.

==קישורים חיצוניים==

קטגוריה:קצרמר מאמני כדורגל

קטגוריה:שוערי כדורגל סובייטים
קטגוריה:כדורגלנים סובייטים
קטגוריה:שוערי כדורגל רוסים
קטגוריה:כדורגלנים רוסים
קטגוריה:כדורגלני וולגר אסטרחן
קטגוריה:כדורגלני ספרטק מוסקבה
קטגוריה:כדורגלני סביליה
קטגוריה:מאמני כדורגל רוסים
קטגוריה:מקבלי עיטור אות הכבוד
קטגוריה:מאמני שוערים
קטגוריה:כדורגלני נבחרת ברית המועצות
קטגוריה:כדורגלנים באולימפיאדת מוסקבה (1980)
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:סובייטים שנולדו ב-1957
מוטי ארואסטי

מוטי ארואסטי (נולד ב-11 ביולי 1954) הוא כדורסלן עבר ישראלי, ששיחק בעמדת הרכז בקבוצת מכבי תל אביב כ-16 עונות, 10 עונות מתוכן שיחק בחמישייה הראשונה. הוא נחשב לאחד השחקנים הישראלים הטובים בתולדות מכבי תל אביב, והיה שותף לזכייה בשתי אליפויות אירופה בעונות ו-. היה פעיל בשנות ה-70 וה-80 של המאה ה-20 ונחשב לאחד השחקנים הגדולים בתולדות הכדורסל הישראלי.

== ביוגרפיה ==
ארואסטי נולד בשכונת רמת ישראל בתל אביב למשפחה שמוצאה מסלוניקי שביוון. אביו הפעיל חנות לצורכי ספורט במרכז גבעתיים. ארואסטי החל את דרכו במכבי תל אביב בגיל 15 בקבוצת הנערים. ב-1971 נשלח לקבוצת הבת מכבי דרום תל אביב ששיחקה בליגה השנייה. בשנת 1973 הצטרף לקבוצת הבוגרים, ובמהלך 17 עונות זכה עמה ב-17 אליפויות, ב-13 גביעי מדינה, בשני גביעי אירופה ובגביע בין יבשתי אחד. עם נבחרת ישראל זכה במדליית הכסף באליפות אירופה ב-1979.

בשנת 1988 פרש ממכבי תל אביב ומכדורסל מקצועני, ולאחר כשנה חזר לשתף פעולה עם מיקי ברקוביץ' במדי מכבי ראשון לציון.

לאחר פרישתו אימן במכבי רחובות, בקבוצת הנוער של מכבי תל אביב, במכבי דרום תל אביב ובמכבי גבעת שמואל. לאחר מכן היה לעוזר המאמן במכבי תל אביב.

בטקס שנערך ב-28 בפברואר 2008 לציון 50 שנה להיווסדות המפעלים האירופאיים בכדורסל קיבל ארואסטי אות הוקרה מטעם היורוליג, כאחד מ-13 הסמלים הגדולים של מכבי תל אביב בכל הזמנים.

== גלריה ==
<gallery mode="packed" widths="300px" heights="300px">
קובץ:Flickr - Government Press Office (GPO) - Hapoel Tel Aviv vs. Maccabi Tel Aviv.jpg|מוטי ארואסטי (מימין), 1983
קובץ:PikiWiki Israel 11155 Events in Israel.JPG|מוטי ארואסטי (משמאל) בביקור קבוצת מכבי תל אביב במגדל העמק בעת הדלקת נרות חנוכה בידי הרב יצחק דוד גרוסמן. עונת 1978–1979
</gallery>

==קישורים חיצוניים==

* [https://basket.co.il/player.asp?PlayerId=5007 פרופיל השחקן], אתר המנהלת
* [https://web.archive.org/web/20131005203716/http://maccabifans.co.il/team.asp?num=64&segel=no מוטי ארואסטי] - עמוד השחקן בהיכל התהילה של מכבי תל אביב
* 
* 

== הערות שוליים ==

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני מכבי ראשון לציון
קטגוריה:כדורסלני מכבי תל אביב
קטגוריה:מאמני כדורסל ישראלים
קטגוריה:תל אביב-יפו: כדורסלנים
קטגוריה:ישראלים שנולדו ב-1954
כנסיית סנט אלפג'

פנים כנסיית סנט אלפג'
כנסיית סנט אלפג (באנגלית: St Alfege's Church) היא כנסייה אנגליקנית בגריניץ', בלונדון שבאנגליה.

==אודות הכנסייה==

הכנסייה נבנתה במקום שבו הוצא להורג אלפג' הקדוש, הארכיבישוף מקנטרברי, על ידי פושטים ויקינגים ב-19 באפריל 1012.

הכנסייה המקורית נהרסה ובמקומה נבנתה חדשה בשנת 1290. הנרי השמיני הוטבל בכנסייה בשנת 1491. יסודות הכנסייה נחלשו בשל הקבורה הן בתוכה, מתחת למרצפות, והן סביב לה, והיא התמוטטה במהלך סופה ב-1710, למעט מגדל אחד ששרד.

כנסייה חדשה שנבנתה במקום לפי תוכניתו של האדריכל ניקולס הוקסמור השתמשה במגדל ששרד. היא נבנתה בסגנון הבארוק. מאחר שיסודות המגדל נחלשו, נבנה לכנסייה מגדל חדש ב-1730 לפי תוכנית האדריכל ג'ון ג'יימס.

במהלך הבליץ, ב-19 במרץ 1941 נפגע גג הכנסייה מפצצת תבערה, ולמעט קירותיה החיצוניים עלתה הכנסייה כולה באש. ב-1953 שחזר סר אלברט ריצ'רדסון את פנים הכנסייה וגגה.

==קישורים חיצוניים==

* 

אלפג'
קטגוריה:גריניץ'
קטגוריה:מבנים שנפגעו במהלך הבליץ
קטגוריה:לונדון: מבנים רשומים דרגה I
חוקי הסחר הימי

חוקי הסחר הימי (Navigation Acts) הם סדרה של חוקים שהטיל הפרלמנט האנגלי שנועדו להגדיל את המונופולין הבריטי על מסחר בתוך תחומי הממלכה והמושבות שלה, ובמיוחד עם שלוש עשרה המושבות באמריקה.

ב־1660 נחקק חוק הסחר הראשון (First Navigation Act) שהיה מורכב משני חלקים. בחלקו הראשון קבע החוק שכל הסחר בין המושבות ובין ארצות אחרות יבוצע באוניות מתוצרת בריטניה או אחת המושבות שלה, או לחלופין באוניות הנמצאות תחת בעלותו של נתין בריטי. בחלקו השני קבע החוק רשימה של מוצרים וחומרי גלם (שהעיקריים ביניהם היו סוכר וטבק) שאותם הותר לייצא מהטריטוריה הבריטית רק לטריטוריות בריטיות אחרות.

ב־1663 נחקק חוק הסחר השני (Staple Act) שלמעשה המשיך את הקו הנוקשה והמגביל כלכלית של החוק הראשון וקבע כי כל הסחורות שיגיעו למושבות חייבות לעבור קודם דרך נמלי אנגליה.

הנפגעות העיקריות מהחוק היו שלוש עשרה המושבות באמריקה. החוק הראשון שם קץ ליצוא החופשי והמאוד רווחי אל האיים השכנים שהיו בשליטת צרפת, ספרד והולנד. החוק השני פגע ביבוא מוצרים מהאיים השכנים, מה שהביא לייקורם. מעבר לפגיעה ביבוא וביצוא החופשי של הסחורות ניתן כאן ביטוי ברור לקו הפטרנליסטי ובעיקר המרקנטליסטי של הבריטים, כלומר, הגישה שטוענת שהמושבות הן כלי שרת בידיה של אנגליה ושלאנגליה הזכות לשלוט במסחר ומתוך כך גם בתושבי המושבות.

לחוקים אלו התווספו במהלך השנים מספר חוקים משלימים. באפריל 1764 יחד עם חקיקת חוק ההכנסה החלו הבריטים לאכוף את החוקים במושבות באמריקה. הדבר נעשה על ידי בית דין צבאי שהוקם בהליפקס, נובה סקוטיה. הסיבה לאכיפת החוקים הייתה הסחר הבלתי חוקי של חלק מתושבי המושבות האמריקניות עם תושבי האיים האנטיליים שהיו בשליטת צרפת במהלך מלחמת שבע השנים בה נלחמה אנגליה בצרפת, הסחר הזה נחשב מבחינות רבות בגידה ועורר את חמת זעמו של השלטון האנגלי שביקש להחיל את חוקי ההכנסה הישנים.

==קישורים חיצוניים==
* 

קטגוריה:הממלכה המאוחדת: חוק ומשפט
סחר ימי
קטגוריה:חוקי הפרלמנט של אנגליה
סוגריים

הסוגריים הם סימנים הבאים להפריד טקסט מסוים משאר הכתוב. ישנם שלושה סוגי סוגריים: רגילים – ( ), מרובעים – [ ], מסולסלים – { }, ויש גם המוסיפים עליהם את המְזֻוִּים – < >.

==הסוגריים כסימן פיסוק==
כשהם באים ברצף של כתוב, הסוגריים מופיעים משני צדדיה של הערה צדדית, אשר אינה קשורה במישרין לגוף הטקסט. כמו כן, בסוגריים לרוב רושמים מקור של ציטוט לאחר שהציטוט עצמו הובא.

הראשונים לבוא הם הסוגריים הרגילים, בתוכם שמים (אם צריך) סוגריים מרובעים.

בסוגריים מרובעים משתמשים כאשר בטקסט יש קטיעה של הרצף והטקסט מושלם על ידי העורך על סמך סברותיו או על סמך מחקרים. כמו כן, משתמשים בסוגריים מרובעים כאשר משלימים ציטוט, כדי לעשותו מובן יותר. לדוגמה: "[מדינת ישראל] תבטיח שוויון זכויות מדיני וחברתי גמור..." (מתוך הכרזת העצמאות).

הסוגריים התפתחו מסימנים שהיו נהוגים בקרב סופרי העת העתיקה. ביוון היה זה הסיגמא (Σ) וה"אנטי־סיגמא" (סיגמא הפוכה) שסומנו בתחילת ובסוף טקסט כשרצו לציין שיש להשמיטו. סימן זה אף היה נהוג בקרב הסופרים העבריים של אותה תקופה, והוא נמצא מספר פעמים במגילות מדבר יהודה שמקומראן. הסימון העברי מופיע אף תשע פעמים בנוסח המסורה של התנ"ך, פעמיים בחומש במדבר. ועוד 7 בפרק קז בתהילים. והוא ידוע בשם "נו"ן הפוכה". לפי פרשנות חז"ל, הנו"נים מציינים שהפרשה המוקפת נמצאת במקום 'חריג' שאינו המקום השגרתי.

==הסוגריים במתמטיקה==
במתמטיקה, סוגריים באים לציין שקבוצה מסוימת של פעולות תתבצע לפני השאר, בניגוד לכללי קדימות אופרטורים. לדוגמה: בתרגיל –
בעוד 1+2x5 שווה ל־11, (1+2)×5 שווה ל־15.

כאשר יש סוגריים בתוך סוגריים, יש המשתמשים בסוגים שונים של סוגריים, לשם נוחות הקריאה: נהוג כי הסוגריים החיצוניים יהיו המסולסלים, אחר כך יבואו המרובעים ולבסוף העגולים. סדר ביצוע הפעולות הוא הפוך. לעיתים משתמשים רק בסוג הרגיל של סוגריים (זה המצב בשפות תכנות) ולעיתים מציירים את הסוגרים בגדלים שונים, לפי סדר ביצוע הפעולות – מקטן לגדול.

לעיתים משמשים הסוגריים לפעולות מסוימות. למשל, בסוגריים משולשים משתמשים כדי לציין את הממוצע, המכפלה הפנימית, התוחלת או ערך התצפית, בסוגריים מרובעים נהוג היה לציין את הערך השלם של המספר וכיוצא באלו. סוגריים מסולסלים משמשים לציון איבריה של קבוצה.

סוגריים עגולים או מרובעים משמשים לכתיבת מטריצות.

סימון דיראק ("Bra-Ket"), המשמש לתיאור מצבים קוונטיים במכניקת הקוונטים, ואף יכול לשמש לציון וקטורים במרחב וקטורי מופשט ואף פונקציונלים, עושה שימוש בסוגריים מְזֻוִּים – < >.

==הסוגריים במחשבים==
בנוסף לשימושם המתמטי, בשפות תכנות שונות פרמטרים המועברים לפונקציה נכתבים בסוגריים רגילים – הן בהגדרתה והן בעת שימוש בה. כן משתמשים בסוגריים מרובעים כדי לגשת לאיברים שונים של מערך, בסוגריים מסולסלים לציין בלוקי פקודות, בסוגריים משולשים כדי לציין תגית (למשל ב-HTML) ועוד.

בשפת LISP יש שימוש נרחב במיוחד בסוגריים רגילים וכל הפקודות נכתבות בתוך סוגריים.

==הסוגריים כשינויי נוסח==
בספרות הרבנית מקובל לציין בסוגריים שינויי נוסח באופן הבא:
בסוגריים עגולים מציינים נוסח משובש, אלא שלא רוצים למחוק אותו על מנת לא לסטות מהצורה שנלמדה במשך הדורות.
בסוגריים מרובעים מציינים את הנוסח המתוקן.

== ראו גם ==

* סימן ה"הד"

==קישורים חיצוניים==

* [http://hebrew-academy.org.il/topic/hahlatot/punctuation/#target-4918 סוגריים], באתר האקדמיה ללשון העברית
* 
*[https://www.safa-ivrit.org/punctuation/brackets.php סוגריים], באתר השפה העברית

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עברית
קטגוריה:פיסוק
כדורגלן השנה באסיה

כדורגלן השנה באסיה הוא תואר ספורטיבי המוענק מדי שנה, מאז 1988, על ידי קונפדרציית הכדורגל של אסיה (AFC) לשחקן הכדורגל האסייתי הטוב ביותר. 

==הזוכים==
[[לי קאון-הו, הזוכה בשנת 2012]]

{| class="wikitable"
|- bgcolor="cccccc"
!שנה
!כדורגלן
!מדינה
|-
|1988
|אחמד רהאדי
|
|-
|1989
|קים ג'ו-סונג
|
|-
|1990
|קים ג'ו-סונג
|
|-
|1991
|קים ג'ו-סונג
|
|-
|1992
|colspan="2"|<center>לא נבחר</center>
|-
|1993
|קאזויושי מיורה
|
|-
|1994
|סעיד אל-עוויראן
|
|-
|1995
|מסאמי איהרה
|
|-
|1996
|ח'ודאדאד עזיזי
|
|-
|1997
|הידטושי נקטה
|
|-
|1998
|הידטושי נקטה
|
|-
|1999
|עלי דהי
|
|-
|2000
|נוואף א-תמיאט
|
|-
|2001
|פאן זהיי
|
|-
|2002
|שינג'י אונו
|
|-
|2003
|מהדי מהדווי-כיא
| 
|-
|2004
|עלי כרימי
|
|-
|2005
|חמד אל-מונשארי
|
|-
|2006
|חאלפן אבראהים
|
|-
|2007
|יאסר אל-קחטאני
|
|-
|2008
|סרבר ג'פרוב
|
|-
|2009
|יסוהיטו אנדו
|
|-
|2010
|סשה אוגננובסקי
|
|-
|2011
|סרבר ג'פרוב
|
|-
|2012
|לי קאון-הו
|
|-
|2013
|ז'אנג ז'י
|
|-
|2014
|נאסר א-שמראני
| 
|- 
|2015 
|אחמד ח'ליל 
|
|- 
|2016 
|עומר עבד א-רחמאן 
|
|- 
|2017 
|עומר חארבין 
|
|- 
|2018 
|עבד אל-כרים חסן 
|
|- 
|2019 
|אכרם עפיף 
|
|-
|2020
|יונג מין סון
|
|}

==זוכים לפי מדינה==

{| class="wikitable"
|-
!נבחרת
!זוכה
!סגנית
!מקום שלישי
|-
| ערב הסעודית || 8 || 3 || 3
|-
| יפן || 6 || 3 || 6
|-
| קוריאה הדרומית || 5 || 3 || 4
|-
| איראן || 4 || 9 || 3
|-
| קטר || 3 || 0 || 2
|-
| סין || 2 || 4 || 4
|-
| איחוד האמירויות הערביות || 2 || 3 || 2
|-
| אוזבקיסטן || 2 || 1 || 1
|-
| עיראק || 1 || 2 || 2
|-
| אוסטרליה || 1 || 0 || 0
|-
| סוריה || 1 || 0 || 0
|-
| בחריין || 0 || 2 || 0
|-
| כווית || 0 || 1 || 3
|-
| תאילנד || 0 || 1 || 0
|}

==ראו גם==

*כדורגלן השנה בעולם
*כדור הזהב

אסיה
קטגוריה:אסיה: כדורגל
*
התיקון הראשון לחוקת ארצות הברית

העמוד הראשון של [[מגילת הזכויות, עשרת התיקונים הראשונים לחוקה האמריקנית.]]
התיקון הראשון לחוקת ארצות הברית (באנגלית: First Amendment) הוא חלק ממגילת הזכויות הנספחת לחוקת ארצות הברית. התיקון התקבל על ידי הקונגרס בשנת 1791 והוא אוסר על חקיקת חוקים אשר עוברים על אחת מהמגבלות הבאות:
* הופכים דת כלשהי לדת המדינה או מעדיפים דת אחת על פני אחרת.
* מונעים את חופש הדת.
* מפרים את חופש הדיבור.
* מפרים את חופש העיתונות.
* מגבילים את חופש ההתארגנות.
* מגבילים את הזכות לבקר את השלטון.

התיקון הראשון קבע שעל הקונגרס אסור להפר את שש הזכויות הללו, אולם עם הזמן טענו בתי המשפט כי התיקון חל גם על הרשות המבצעת והרשות השופטת. לאחר שחוקק התיקון ה-14 לחוקת ארצות הברית קבע בית המשפט העליון של ארצות הברית כי חלקים מ"מגילת הזכויות" תקפים לא רק במישור הפדרלי אלא גם במדינות עצמן. עם זאת, רק החל מאמצע המאה ה-20 החל בית המשפט העליון של ארצות הברית לפרש את כל "מגילת הזכויות" כחלה על כל המדינות באופן מנדטורי.

בשנת 1919 הרכב של בית המשפט העליון של ארצות הברית בראשות השופט אוליבר ונדל הולמס קיבל החלטה המגבילה את תחום החלות של התיקון הראשון במקרה שמימוש התיקון הראשון (וכן מימושן של זכויות אחרות, בסיסיות ככל שתהיינה) יוצר "סכנה ברורה ומיידית שתיגרמנה הרעות שהקונגרס מוסמך למונען".

== תוכן התיקון==
===מקור===
<div style="text-align: left; direction: ltr; margin-left: 1em;">
Congress shall make no law respecting an establishment of religion, or prohibiting the free exercise thereof; or abridging the freedom of speech, or of the press; or the right of the people peaceably to assemble, and to petition the Government for a redress of grievances.
</div>

===תרגום===
: "הקונגרס לא יחוקק שום חוק בעניין ממסדה של דת, ולא כזה האוסר את הקיום החופשי של אף דת; ולא יגביל את חירות הביטוי ואת חופש העיתונות; ולא את זכותם של בני אדם להתכנס בדרכי שלום, ולעתור לממשלה לשם תיקון עוולות."

== Freedom of religion ==
חירות דתית, הידועה גם בשם חופש הדת, היא "זכותו של כל אדם להאמין, לדבר ולפעול - באופן אינדיבידואלי ובקהילה עם אחרים, בפרטיות ובפומבי – בהתאם להבנתם את האמת הסופית".<ref name="20191101FarrReligousFreedom"></ref> ההכרה בחופש הדת כזכות הראשונה המוגנת במגילת הזכויות מצביעה על הבנתם של המייסדים האמריקאים לגבי חשיבות הדת לפריחה אנושית, חברתית ופוליטית.<ref name="20191101FarrReligousFreedom" /> חופש הדת<ref name="20191101FarrReligousFreedom" /> מוגן על ידי התיקון הראשון באמצעות סעיף ההקמה וסעיף המימוש החופשי שלו, שיחד מהווים את סעיפי חופש הדת של התיקון הראשון.<ref name="20021226ReligiousFreedomEducationProject"></ref> הסעיף הראשון אוסר על כל "הקמת דת" ממשלתית והשני אוסר כל התערבות שלטונית ב"מימושה החופשי".<ref name=":4"></ref> הסעיפים הללו של התיקון הראשון עוסקים ומקיפים את "שתי הזירות הגדולות של הדת במשפט החוקתי".

==ראו גם==
* הבקרה על התיקון הראשון לחוקה

==קישורים חיצוניים==

* 
<div class="mw-content-ltr">
*[http://www.law.cornell.edu/anncon/html/amdt1toc_user.html Cornell Law School – Annotated Constitution]
*[http://webarchive.loc.gov/all/20041016163435/http://www.firstamendmentcenter.org/speech/adultent/topic.aspx?topic=pornography First Amendment Center – The First Amendment Library]
*
</div>

==הערות שוליים==

התיקון ה-1 לחוקת ארצות הברית
קטגוריה:ארצות הברית: יחסי דת ומדינה
כנסיית סנט אוגוסטין שברחוב ווטלינג

סנט אוגוסטין שברחוב ווטלינג (באנגלית: St Augustine Watling Street) הייתה כנסייה אנגליקנית מזרחית לקתדרלת סנט פול בסיטי של לונדון.

הכנסייה נהרסה עד היסוד במהלך הבליץ במלחמת העולם השנייה. כיום עומד במקום בית הספר למקהלות של קתדרלת סנט פול.

==תולדות הכנסייה==
מועד ייסוד הכנסייה אינו ידוע, והיא מוזכרת לראשונה בתיאור מ-1148. הכנסייה נשרפה בשרפה הגדולה של לונדון בשנת 1666 ושוקמה מחדש ב-1680 לערך, בסגנון פשוט עם עמודים יוניים. בחזית הכנסייה נבנה מגדל, כנראה לפי תוכניתו של ניוקלס הוקסמור בשנת 1690 לערך. המגדל שופץ בשנת 1830.

לאחר שנהרסה הכנסייה כליל בבליץ, נבנה במקום ב-1967 בית הספר למקהלות בסגנון ברוטליסטי מודרני. מגדל הכנסייה נבנה מחדש כפי שהיה, דבר היוצר ניגוד בין המגדל הבנוי בסגנון בארוק לבין מבנה בית הספר המודרניסטי.

==קישורים חיצוניים==

קטגוריה:הסיטי של לונדון: כנסיות
קטגוריה:מבנים שנפגעו במהלך הבליץ
קטגוריה:ברוטליזם
קטגוריה:כנסיות שנחרבו במלחמת העולם השנייה
כנסיית סנט ברת'ולומיו הקטנה

מבט חיצוני של כנסיית סנט ברת'ולומיו הקטנה
פנים הכנסייה
כנסיית סנט ברת'ולומיו הקטנה (באנגלית: St Bartholomew-the-Less) היא כנסייה אנגליקנית בסיטי של לונדון שבאנגליה. זוהי הכנסייה הרשמית של בית החולים סנט ברת'ולומיו והיא נמצאת בשטחו.

==היסטוריה==
הכנסייה הוקמה בשנת 1123 בשם "הקפלה של הצלב הקדוש" בקרבת מיקומה הנוכחי, אליו הועברה ב-1184. בזמן הרפורמציה הפכה הכנסייה לכנסייה של בית החולים הסמוך וקיבלה את שמו. סיומת שמה "הקטנה" באה להבחינה מהכנסייה הסמוכה - כנסיית סנט ברת'ולומיו הגדולה.

מגדל הכנסייה וקצהה המערבי נבנו במאה ה-15. שניים משלושת פעמוני הכנסייה ניצוקו בשנים 1380 ו-1420, והם ומנגנון הפעמונים המקורי (העתיק ביותר בסיטי) עדיין פועלים במגדל השעון של הכנסייה. פנים הכנסייה שופץ ב-1793 על ידי ג'ורג' דאנס הצעיר, ומבנה הכנסייה שופץ על ידי תומאס הארדוויק ב-1825. הארדוויק החליף את קורות הגג שהעלו רקב במהלך השנים בגג הנתמך בקורות ברזל.

הכנסייה ניזוקה במהלך הבליץ במלחמת העולם השנייה, אך שוקמה ונבנתה מחדש בשנת 1951.

==אירועים בכנסייה==
*בכנסייה הוטבל לנצרות האדריכל איניגו ג'ונס בשנת 1573.
*ב-1613 נקבר בכנסייה תומאס בודלי, מחדשהּ של הספרייה הבודליינית.

==קישורים חיצוניים==

* 

קטגוריה:הסיטי של לונדון: כנסיות
קטגוריה:מבנים שנפגעו במהלך הבליץ
היאבוסה

היאבוסה (ביפנית: はやぶさ, "בז נודד"; כונתה גם MUSES-C) היא גשושית של סוכנות החלל היפנית ששוגרה ב-9 במאי 2003 על גבי משגר יפני מדגם M-V. הגשושית פעלה באמצעות מנוע יונים שהוא מנוע חשמלי הפועל בדחף נמוך תוך שחרור יוני קסנון. מטרתה של היאבוסה הייתה לנחות על האסטרואיד איטוקוואה שהוא אחד מהאסטרואידים קרובי ארץ, ליטול דגימה מפני השטח שלו ולשוב לכדור הארץ. ב-13 ביוני 2010 חזרה הגשושית לכדור הארץ והנחיתה קפסולה שהכילה את הדגימה שנאספה. 

האסטרואיד איטוקאווה נע במסלול אקסצנטרי סביב השמש: בנקודה הקרובה ביותר לשמש (פרהיליון) הוא נמצא במרחק 0.953 יחידות אסטרונומיות ובנקודה הרחוקה ביותר (אפהיליון) הוא נמצא במרחק 1.6947 יחידות אסטרונומיות מהשמש. בכך הוא חוצה את מסלול כדור הארץ (שהוא, כהגדרה, יחידה אסטרונומית אחת).

ב-12 בספטמבר 2005 הגיעה היאבוסה לאסטרואיד איטוקאווה במרחק 20 קילומטרים. בצילומים שצילמה נראו אזורים של גבעות וכן שטח מישורי, שעליו היא תנסה לנחות. ב-12 בנובמבר היאבוסה התקרבה למרחק של 55 מטר מהאסטרואיד על מנת לשחרר נחתת זעירה (במשקל של 591 גרם) בשם מינרווה (על שם האלה הרומית מינרווה), שנועדה לקפץ על גבי האסטרואיד ולחקור אותו. עקב תקלה הגשושית התרחקה מהאסטרואיד והנחתת שוחררה ממרחק גדול מדי ופספסה את האסטרואיד. 

ב-21 בנובמבר 2005 נחתה הגשושית על האסטרואיד, שהתה על פניו חצי שעה אך לא הצליחה להפעיל מנגנון ירייה על פני הקרקע שאמור היה לגרום לאבק לעלות למכשירי האיסוף שעליה, והיא המריאה שוב למסלול חניה. ב-26 בנובמבר 2005 הגשושית נחתה שנית על האסטרואיד ולמרות שמנגנון הירייה נכשל שוב, הגשושית כן הצליחה לאסוף דגימות מזעריות של אבק, שנכנס למכשירי האיסוף בעקבות הנחיתה עצמה.
מפעילי הגשושית לא היו בטוחים באותו זמן אם אכן נאסף אבק כלשהו. לפי התכנון המקורי, בקיץ 2007 הייתה אמורה קפסולה ובה הדגימה לצנוח על כדור הארץ ולפתור את החידה, האם היא אספה דגימה אם לאו. אך עקב תקלות נוספות, לרבות נתקי תקשורת עם הגשושית, שנפתרו במהלך שנת 2006, הגשושית החמיצה את חלון הטיסה שלה לכדור הארץ ולפיכך נאלצו אנשי סוכנות החלל היפנית להציב אותה במסלול הקפה נוסף סביב השמש, ולהחזירה לכדור הארץ רק ביוני 2010. ב-13 ביוני נחתה הקפסולה באזור צבאי סגור באוסטרליה הדרומית, משם נשלחה ליפן.

בבדיקת הדגימה שהוחזרה, התברר כי הגשושית אכן הצליחה לאסוף מעט אבק מהאסטרואיד. בחינת כ-1,500 גרגירי אבק מהדגימה שנאספה גילתה כי מקורם באופן וודאי מהאסטרואיד איטוקאווה. מניתוח הדגימה החוקרים שיערו כי האסטרואיד היה בעבר חלק מאסטרואיד גדול יותר, וכי האבק שנאסף היה מונח על פני הקרקע שלו במשך שמונה מיליון שנים.
האסטרואיד איטוקוואה בצילום של היאבוסה
דגם של גשושית היאבוסה

==ראו גם==
*היאבוסה 2
*אוסיריס-רקס
*סטארדאסט
*NEAR Shoemaker
*רוזטה (גשושית)

==קישורים חיצוניים==

* [https://web.archive.org/web/20140413142848/http://www.jaxa.jp/pr/jaxas/pdf/jaxatoday002_p.pdf אתר המשימה], באתר סוכנות החלל היפנית 
* 
* 
* 

==הערות שוליים==

קטגוריה:גשושיות יפניות
קטגוריה:משימות לחקר מערכת השמש
קטגוריה:משימות איסוף והחזרת דגימה
קטגוריה:2003 במדע
קטגוריה:2005 במדע
כנסיית סנט אנדרו שליד ארון הבגדים

פנים הכנסייה
כנסיית סנט אנדרו שליד ארון הבגדים (באנגלית: St. Andrew-by-the-Wardrobe) היא כנסייה אנגליקנית ברחוב המלכה ויקטוריה בסיטי של לונדון שבאנגליה, בסמוך לתחנת בלקפריירס.

==היסטוריה==
הכנסייה נזכרת לראשונה בתיאור משנת 1170 אולם קרוב לוודאי שנוסדה קודם לכן. במהלך המאה ה-13 הייתה הכנסייה חלק מטירת ביינארד - מגורי משפחת המלוכה באותה עת. ב-1361 העביר אדוארד השלישי ממצודת לונדון למבנה הסמוך לכנסייה את ארון הבגדים המלכותי - מחסן הבגדים הייצוגיים, השריונות, והכתר המלכותי. הכנסייה קיבלה את שמה בשל מבנה זה.

הן ארון הבגדים המלכותי והן הכנסייה נשרפו כליל בשרפה הגדולה של לונדון. הכנסייה נבנתה מחדש לפי תכנונו של סר כריסטופר רן (אחת מ-51 הכנסיות שתכנן לאחר השריפה). הכנסייה היא הפשוטה בכנסיות שתכנן והקמתה נשלמה בשנת 1695.
הכנסייה נהרסה בשנית במהלך הבליץ במלחמת העולם השנייה. רק הקירות החיצוניים ומגדל הכנסייה נותרו עומדים. היא שוקמה ונחנכה מחדש בשנת 1961.

הכנסייה היא ניגוד לבנייני האבן מסביבה, בשל קירות הלבנים האדומות שלה. רוב עיטורי פנים הכנסייה נהרסו במהלך הבליץ, ולכן עוטרה בעיטורים רבים שהובאו מכנסיות אחרות שנהרסו. מקורה של שבשבת הכנסייה בכנסיית סנט מייקל באסישו שנהרסה ב-1900.

ויליאם שייקספיר נהג להתפלל בכנסייה כשעבד בתיאטרון בלקפריירס הסמוך. לזכרו מוצב בכנסייה שלט זיכרון.

==קישורים חיצוניים==

* 

אנדרו שליד ארון הבגדים
קטגוריה:הסיטי של לונדון: כנסיות
קטגוריה:מבנים שנפגעו במהלך הבליץ
קטגוריה:כנסיות שנחרבו במלחמת העולם השנייה
מערבון ספגטי

קלינט איסטווד בתפקיד האיש ללא שם בתמונה שצולמה לצורך קידום הסרט "[[בעבור חופן דולרים" אותו ביים סרג'ו לאונה]]
סצנה מתוך מערבון הספגטי "Man Called Invincible"
מערבון ספגטי הוא כינוי לתת-סוגה של סרטי המערבונים שצצו בשנות ה-60 של המאה ה-20. כינוי זה נובע מהעובדה שרובם הופקו על ידי אולפנים איטלקיים. בתחילה לרבים מהם היו משותפים השפה האיטלקית, התקציב הנמוך, וצילום מינימליסטי ושוטף ששבר את המוסכמות של מערבונים מוקדמים יותר – לעיתים בכוונה, כתוצאה מהרקע התרבותי השונה של יוצרי הסרט ומהתקציב המוגבל. השימוש במונח נעשה בתחילת דרכה של הסוגה בזלזול, אך משנות השמונים התפתחה הערכה מחודשת לסרטים אלה.

היצירה המפורסמת ביותר של הסוגה היא טרילוגיית "האיש ללא שם" בבימויו של סרג'ו לאונה ובכיכובו של קלינט איסטווד. היצירה כוללת את הסרטים "בעבור חופן דולרים" (1964), "בעבור חופן נוסף של דולרים" (1965) [שנקרא בישראל "הצלפים"], וכן את "הטוב, הרע והמכוער" (1966). לשלושת הסרטים פסקול שהלחין אניו מוריקונה, שכל הנעימות שכתב לסרטים נעשו סימן היכר של מערבוני ספגטי. "הטוב, הרע והמכוער" היה לאחד מסרטי המערבונים המפורסמים בכל הזמנים, ובאופן לא טיפוסי לסוגת מערבוני הספגטי, הוא הופק בתקציב גבוה יחסית של כמיליון דולר.

מערבון ספגטי אחר שהתפרסם מאוד היה הסרט ג'נגו (Django) בבימויו של סרג'יו קורבוצ'י ובכיכובו של פרנקו נרו. גיבור הסרט, ג'נגו, גורר אחריו לאורך הסרט, ארון מתים ובו מכונת ירייה, שבעזרתה הוא קוטל עשרות מאויביו במכת אש אחת.<ref>בעקבות הסרט, נוצר בסלנג העברי הביטוי "סרט חקלאי", או "מערבון חקלאי", שמשמעותו היא סרט שבו יש "מאה מתים לדונם", ולא מתים בודדים. ראו גם: רוביק רוזנטל, מילון הסלנג המקיף, ירושלים, כתר, 2005, עמ' 269.</ref> הצלחת הסרט הביאה גם להמשך שיתוף הפעולה הפורה של קורבוצ'י עם פרנקו נרו, וגם ליצירת סרטי ג'נגו נוספים, שבהם כיכבו שחקנים אחרים.

כוכבים איטלקיים מפורסמים נוספים בסרטים אלה היו ג'וליאנו ג'מה, שסרטו "Day of anger" נחשב לקלסיקה מהתקופה הזו, וטרנס היל ובאד ספנסר, שהתפרסמו במערבונים הקומיים שלהם כמו "קוראים לי טריניטי".

רבים מהסרטים צולמו באזור המדבר הספרדי של אלמריה (Almería), הדומה לנוף המצוי בקליפורניה. בשל אזור הצילום המדברי ומלאי הניצבים דוברי הספרדית באזור, נושא מקובל במערבוני הספגטי היה המהפכה המקסיקנית, שודדים מקסיקנים ואזור הגבול בין מקסיקו לארצות הברית.

=="מערבוני אוכל" אחרים==
השם "מערבון ספגטי" הוביל לקשרים בין סרטים אחרים לאוכל:
*לעיתים משתמשים בכינויים "מערבוני פאייה" או "מערבוני צ'וריסו" לסרטים דומים שהופקו על ידי אולפנים ספרדיים.
*יחסי הציבור של הסרט היפני "טמפופו" קראו לו "מערבון הראמן" הראשון.
*מערבוני רוברט רודריגז, "דספרדו", ו"היו זמנים במקסיקו", נקראים לעיתים "מערבוני בוריטו".
*סרטי ויקינגים מסוימים נקראו "מערבוני בקלה".
*טיים מגזין קרא לסדרה סמוראי ג'ק "מערבון סשימי".
*בישראל היו נפוצות בשנות ה-60 וה-70 סוגות של "סרטי בורקס" ו"סרטי געפילטע פיש", שאינם מערבונים.

==קישורים חיצוניים==

*

== הערות שוליים ==

*
*
קטגוריה:ערכים שבהם תבנית בריטניקה אינה מתאימה
קטגוריה:סוגות בקולנוע
קטגוריה:סרטי ניצול
דקטיליה

פולידקטיליה בכף יד ימין של אדם

דקטיליה (באנגלית: Dactyly) הוא מונח באנטומיה המתייחס לצורה ולמספר של האצבעות בידיים וברגליים בבעלי חיים מפותחים.

בבני אדם, למשל, הנורמה היא פנטדקטיליה - 5 אצבעות בכל גפה. בדו-חיים ועופות רבים קיימת טטראדקטיליה - 4 אצבעות. בעופות אחרים קיימת טרידקטיליה - 3 אצבעות. בסוסים קיימת מונודקטיליה - אצבע בודדת בכל גפה.

קיימת שורה של מחלות תורשתיות הגורמות לפגמים בצורה ובמספר האצבעות. המחלות עלולות להופיע בכל אחת מהגפיים, וכן בכמה גפיים יחדיו בבני אדם:
* פולידקטיליה ("היפרדקטיליה") היא מחלה אוטוזומית דומיננטית הגורמת להופעת יותר מחמש אצבעות.
* אוליגודקטיליה ("היפודקטיליה") גורמת להופעת פחות מחמש אצבעות. אדקטיליה היא העדר של אצבע אחת.

אוליגודקטיליה נפוצה בקרב שבט הוואדומה (Vadoma, Wadoma) בזימבבואה. לחלק ניכר מבני השבט שתי אצבעות בלבד בכף רגלם.
==קישורים חיצוניים==

קטגוריה:אנטומיה
פולידקטיליה

כף ידו השמאלית של גבר בן 27. לאצבע השישית ישנה תחושה עצבית רגילה, אולם בשל העדר עצמות, היא אינה יכולה לזוז באופן עצמאי
צילום רנטגן של כף יד שמאלית בת שש אצבעות של ילד בן 10, שנולד עם פולידקטיליה.

פולידקטיליה (באנגלית: Polydactyly) היא מום מולד הנגרם מפגם גנטי. המום נחקר לראשונה ברפואה המודרנית על ידי ד"ר ג'ואי פין, לאדם עם פולידקטיליה יש יותר מחמש אצבעות באחת או יותר מכפותיו (ידיים או רגליים).

אחד מכל חמש מאות תינוקות נולד עם פולידקטיליה, אולם שכיחות זו משתנה מחברה לחברה ובין אזורים גאוגרפיים שונים. <br /> בחברה המערבית המודרנית, נכרתת האצבע הנוספת מיידית בניתוח ברובם המכריע של מקרי הפולידקטיליה. הסיבות לכך הן אסתטיות וחברתיות בלבד כיוון שהתופעה אינה מלווה כלל בסכנה בריאותית.

בחלק ממקרי שש האצבעות הגן האחראי לתופעה זו הוא גן דומיננטי – קרי: לצאצאיו של אדם בעל שש אצבעות יש סיכוי של לפחות 50% לקבל את הגן ולהיות אף הם מרובי אצבעות.

== בתנ"ך ==
התופעה מוזכרת בתנ"ך. בספר שמואל ב' מוזכר כי שמעה, אחיו של דוד המלך, לחם בדו-קרב כנגד ענק שבכל אחת מגפיו היו שש אצבעות: "וַתְּהִי עוֹד מִלְחָמָה בְּגַת וַיְהִי אִישׁ מדין [מָדוֹן] וְאֶצְבְּעֹת יָדָיו וְאֶצְבְּעֹת רַגְלָיו שֵׁשׁ וָשֵׁשׁ עֶשְׂרִים וְאַרְבַּע מִסְפָּר וְגַם הוּא יֻלַּד לְהָרָפָה" (), וגם בדברי הימים: "וַיְהִי אִישׁ מִדָּה וְאֶצְבְּעֹתָיו שֵׁשׁ וָשֵׁשׁ עֶשְׂרִים וְאַרְבַּע" ()

== בתרבות ==
בתרבות הפופולרית ידוע הרוזן רוגן בעל שש האצבעות, כאיש שהרג את אביו של איניגו מונטויה בסרט ובספר "הנסיכה הקסומה".

בנוסף גם בסדרה "גרוויטי פולס", לדמות סטאנפורד פיינס, כותב היומנים, הייתה פולידקטיליה.

==ראו גם==
* דקטיליה
* דיפאליה
* תאומים סיאמיים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מומים מולדים במערכת השריר-שלד
ח'ודאדאד עזיזי

ח'ודאדאד עזיזי (בפרסית: خداداد عزیزی; נולד ב-22 ביוני 1971) הוא כדורגלן עבר איראני ומאמן כדורגל בהווה.
== קריירה ==
עזיזי נולד בעיר משהד שבאיראן. הוא שיחק עם נבחרת איראן במשחקי גביע אסיה 1996 (נבחר למצטיין הטורניר), במונדיאל 1998 ובמשחקי גביע אסיה 2000. עזיזי שיחק 46 משחקים בנבחרת וכבש 11 שערים. בשנת 1996 נבחר לכדורגלן השנה באסיה. שנה לאחר מכן כבש שער שוויון נגד נבחרת אוסטרליה, וכתוצאה מכך עלתה איראן למונדיאל 1998 על חשבונה. פרש מכדורגל בשנת 2006.

==קישורים חיצוניים==

קטגוריה:קצרמר מאמני כדורגל

קטגוריה:חלוצי כדורגל איראנים
קטגוריה:כדורגלנים איראנים
קטגוריה:כדורגלני פתח טהראן
קטגוריה:כדורגלני פרספוליס
קטגוריה:כדורגלני פ.צ. קלן
קטגוריה:כדורגלני סן חוזה ארת'קווייקס
קטגוריה:כדורגלני פאס טהראן
קטגוריה:זוכי פרס כדורגלן השנה באסיה
קטגוריה:כדורגלני א-נסר (דובאי)
קטגוריה:כדורגלני נבחרת איראן
קטגוריה:ספורטאים איראנים בגרמניה
קטגוריה:ספורטאים זרים בארצות הברית
קטגוריה:ספורטאים איראנים באיחוד האמירויות הערביות
קטגוריה:ספורטאים זרים באוסטריה
קטגוריה:ספורטאים זרים בליטא
קטגוריה:איראנים שנולדו ב-1971
סעיד אל-עוויראן

סעיד אל-עוויראן (בערבית: سعيد العويران; נולד ב-19 באוגוסט 1967 בריאד, ערב הסעודית) הוא כדורגלן עבר סעודי.

בנבחרת ערב הסעודית שיחק אל-עוויראן 50 משחקים וכבש 24 שערים. בין השאר שיחק במונדיאל 1994 בו כבש שער שזכה במקום השישי בהצבעה לבחירת שער המאה נגד נבחרת בלגיה, וכן שיחק במונדיאל 1998.

== קישורים חיצוניים ==

קטגוריה:כדורגלנים סעודים
קטגוריה:חלוצי כדורגל סעודים
קטגוריה:ריאד: כדורגלנים
קטגוריה:כדורגלני א-שבאב (ריאד)
קטגוריה:זוכי פרס כדורגלן השנה באסיה
קטגוריה:כדורגלני נבחרת ערב הסעודית
קטגוריה:כדורגלני גביע אסיה 1992
קטגוריה:כדורגלני גביע פהד 1992
קטגוריה:כדורגלני מונדיאל 1994
קטגוריה:כדורגלני גביע פהד 1995
קטגוריה:כדורגלני גביע הקונפדרציות 1997
קטגוריה:כדורגלני מונדיאל 1998
קטגוריה:ילידי 1967
שער המאה

שער המאה היה פרס שהוענק לשער היפה ביותר בטורנירי הגמר של גביע העולם בכדורגל. ההצבעה נערכה דרך אתר האינטרנט הרשמי של פיפ"א לקראת מונדיאל 2002.

הזוכה בפרס היה השער השני של דייגו ארמאנדו מראדונה מנבחרת ארגנטינה מרבע גמר מונדיאל 1986 נגד נבחרת אנגליה ב-22 ביוני 1986 באצטדיון האצטקה במקסיקו סיטי.

==עשרת השערים הגדולים==

# דייגו ארמנדו מראדונה (ארגנטינה), מונדיאל 1986 נגד אנגליה 18,062 הצבעות
# מייקל אואן (אנגליה), מונדיאל 1998 נגד ארגנטינה 10,631 הצבעות
# פלה (ברזיל), מונדיאל 1958 נגד שוודיה 9,880 הצבעות
# דייגו ארמאנדו מראדונה (ארגנטינה), מונדיאל 1986 נגד בלגיה 9,642 הצבעות
# גיורגי חאג'י (רומניה), מונדיאל 1994 נגד קולומביה 9,297 הצבעות
# סעיד אל-עוויראן (ערב הסעודית), מונדיאל 1994 נגד בלגיה 6,756 הצבעות
# רוברטו באג'ו (איטליה), מונדיאל 1990 נגד צ'כוסלובקיה 6,694 הצבעות
# קרלוס אלברטו (ברזיל), מונדיאל 1970 נגד איטליה 5,388 הצבעות
# לותר מתאוס (גרמניה), מונדיאל 1990 נגד יוגוסלביה 4,191 הצבעות
# אנזו שיפו (בלגיה), מונדיאל 1990 נגד אורוגוואי 2,935 הצבעות

==קישורים חיצוניים==
*[http://www.rediff.com/sports/football/2002/may/30mara.htm שער המאה של מרדונה]

שער המאה
מהדי מהדווי-כיא

מהדי מהדווי-כיא (בפרסית: مهدی مهدوی‌کیا, נולד ב-24 ביולי 1977) הוא כדורגלן עבר איראני ששיחק בעמדת הקשר הימני.

מהדווי-כיא החל את הקריירה בפרספוליס ומשם עבר בהשאלה לבוכום מגרמניה. בשנת 2000 הצטרף לשורות קבוצת המבורג. בשנת 2007, עבר לאיינטרכט פרנקפורט. בשנים 2010 - 2013 שיחק ב 3 קבוצות כדורגל אירניות.

מהדווי-כיא משחק בעמדת הכנף הימנית ולפעמים משחק כחלוץ. בשנת 2003 זכה בתואר כדורגלן השנה באסיה. בשנים 2003 ו-2004 זכה בתואר כדורגלן השנה של המבורג. במונדיאל 1998 היה השחקן הטוב ביותר בנבחרת איראן ואחד המועמדים לנבחרת הטורניר. בשנת 2009 פרש מהנבחרת, ולפי גרסאות שונות אולץ לפרוש לאחר שענד עד ידו, יחד עם שחקנים אחרים, צמיד ירוק במשחק האחרון של איראן במוקדמות מונדיאל 2010 מול קוריאה הדרומית, כביטוי הזדהות עם "המחאה הירוקה".

==קישורים חיצוניים==

* 

* [http://www.rsssf.com/miscellaneous/mahdavikia-intl.html הופעות מהדווי-כיא בנבחרת איראן]

קטגוריה:מגני כדורגל איראנים
קטגוריה:כדורגלנים איראנים
קטגוריה:קשרי כדורגל איראנים
קטגוריה:טהראן: כדורגלנים
קטגוריה:כדורגלני פרספוליס
קטגוריה:כדורגלני בוכום
קטגוריה:כדורגלני המבורג
קטגוריה:כדורגלני איינטרכט פרנקפורט
קטגוריה:כדורגלני נבחרת איראן
קטגוריה:זוכי פרס כדורגלן השנה באסיה
קטגוריה:כדורגלני גביע אסיה 1996
קטגוריה:כדורגלני מונדיאל 1998
קטגוריה:כדורגלני גביע אסיה 2000
קטגוריה:כדורגלני גביע אסיה 2004
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:איראנים שנולדו ב-1977
חמשת היסודות

חמשת היסודות והקשרים ביניהם
חמשת היסודות (בסינית מפושטת: 五行, פין-יין: wǔxíng) הוא מושג טרום מדעי שמקורו בסין העתיקה. חמשת היסודות מכונים לעיתים גם חמשת המעברים. חמשת היסודות המדוברים הם: עץ, אש, אדמה, מתכת, ומים. לפי הפילוסופיה הסינית, מדובר בחמישה אופנים בהם בא לידי ביטוי הצ'י. חמשת היסודות משלימים זה את זה, ומייצגים את האפשרויות הקיימות בטבע, באופי האדם, וביקום.

המושג חמשת היסודות הוא המשך של תאוריית היין-יאנג. הסינים חשבו שכל הקיים בטבע נשלט או מושפע ממצב הקשר ה"אנרגטי" בין השמים והארץ - עולם הדומם, עולם הצומח, עולם החי והאדם.

לפי הפילוסופיה, חמשת היסודות מהם בנוי מעגל החיים הם: אש, מים, עץ, מתכת, ואדמה. כל יסוד בונה ומזין את הבא אחריו. בלשון ציורית ניתן לתאר את המעגל כך: המים מצמיחים עץ, העץ הוא חומר גלם ליצירת אש, האש יוצרת אפר ואדמה, בעמקי האדמה נוצרת מתכת, המתכת בעמקי האדמה מחזיקה את מי התהום להמשך צמיחת העץ, וחוזר חלילה.

חמשת היסודות מייצגים תהליך שבו משתנה האנרגיה ממצב אחד לשני, בו יסוד אחד הוא מזין את היסוד שאחריו ומוזן מזה שלפניו. קיימים שני סוגי מעגלים בתהליך:
*מעגל היצירה או ההזנה: בו כל יסוד מזין את זה שאחריו, וכך כל יסוד יוצר את זה שבא אחריו. כאשר יש עודף בהזנה או חוסר בהזנה משתבשת הזרימה ההרמונית במעגל ונגרמת מחלה.
*מעגל הבקרה: ההיבט הכללי יותר, הדאגה שאף יסוד לא יחרוג מגבולותיו. כאשר יש בעיה במעגל הבקרה, יסוד אחד עלול להשתלט על אחר, ומחליש את תפקודו, מצב העלול לגרום לקשיים בזרימה האנרגטית ולחולי.

== ראו גם ==
* ארבעת היסודות
* פילוסופיה סינית
* רפואה סינית

== קישורים חיצוניים ==

* 
* 

קטגוריה:פילוסופיה סינית
חוסן

חוסן (חֹסֶן) הוא מושב בצפון ישראל, סמוך למעלות תרשיחא, וחלק ממועצה אזורית מעלה יוסף. המושב שוכן בגובה של 440 מטר מעל פני הים.

== היסטוריה ==
המושב נוסד ביוני 1949 בידי חברי תנועת החרות מרומניה על חלק מאדמות הכפר הערבי סוחמאתא שננטש במהלך מלחמת העצמאות<ref></ref>. המתיישבים שמנו 51 משפחות התגוררו באוהלים, משום שבתי הכפר לא היו ראויים למגורים. ב-20 בדצמבר 1949 הוגרלו הבתים והמגרשים בין המתיישבים. באפריל 1950 חגגו במושב את חנוכת בתי הקבע. באוגוסט 1951 היו במושב 57 משפחות והוא יועד ל-60 משפחות.

המושב נקרא "חוסן", כעברות של השם סוכמתא, ולציון חוסנו של צה"ל במבצע חירם. בראשיתו, כינו המתיישבים את המקום "נחלת שלמה", לזכרו של איש בית"ר, עולה הגרדום, שלמה בן-יוסף.

מסלול הטיילת במושב חוסן, יוני 2017
הגשר בטיילת במושב חוסן, יוני 2017

==קישורים חיצוניים==

* [https://web.archive.org/web/20160304030524/http://www.galil-net.org.il/HTMLs/article.aspx?C2004=13156&BSP=13034%2F חוסן] במרכז המידע להתיישבות בגליל
* [http://www.romgalil.org.il/cds/264/ חוסן] באתר הרשות לפיתוח הגליל
* 
* 

==הערות שוליים==

קטגוריה:יישובים שהוקמו ב-1949
קטגוריה:מושבים
קטגוריה:משקי חרות בית"ר
קטגוריה:הגליל העליון: יישובים
קטגוריה:הנצחת עולי הגרדום
טייבה (בגליל)

א-טייבה א-זועביה (בערבית: الطيبة الزعبية), הידוע בקיצור כ"טייבה" ורשמית כ"טייבה (בעמק)"<ref></ref>, הוא כפר ערבי-ישראלי השייך למועצה אזורית הגלבוע. הכפר שוכן על רמת יששכר ומשתרע מסביב למעיין הנובע מנחל יששכר הזורם ממזרח לחלקו הדרומי של הכפר וחוצה אותו בחלקו הצפוני.

==היסטוריה==
משמאל הכפר טייבה שבגליל, ומימין צלע הגבעה של ח'רבת אַל-חַדַּאד ובה שרידים מהתקופה הביזנטית. ביניהם עובר ערוץ נחל יששכר.
חורבות מבצר צלבני בלב הכפר
תושבי הכפר הם ערבים מוסלמים בני משפחת זועבי. בני הכפר טוענים שהם גרים במקום כבר 250 שנה.

תרגום שמו של הכפר הוא 'הטובה'. הערבים נהגו להמיר שמות יישובים קדומים שכללו את השורש ע.פ.ר. ("عفريت", שמשמעותו בערבית "שד"), לשם "טייבה" (שמשמעותו "מקום טוב"). יש המזהים כפר זה עם עפרה המקראית, עירו של גדעון בן יואש שנלחם במדיינים בעמק יזרעאל.

במרכז הכפר, סמוך למסגד, שרידים של מבצר צלבני. יש המזהים אותו עם עפרבלא, בגלל הדמיון לשם עפרה<ref>זאב וילנאי, "עפרבלא", בתוך: אנציקלופדיה אריאל, כרך שביעי (ע–ק), עם עובד, 1979, עמ' 5955</ref><ref></ref>.

בתקופת המנדט הבריטי השתייך הכפר לנפת נצרת.
ב-20 במאי 1948, במהלך מלחמת העצמאות, פונה הכפר בהוראת הכוחות הלא-סדירים הערביים.

==הכפר כיום==
הכפר מונה 240 משפחות ויש בו מרפאה, מוסדות חינוך לגיל הרך, בית ספר יסודי וכן מתקני ספורט ושעשועים. כן פועלת ביישוב ספרייה שהיא סניף של ה"ספרייה האזורית הגלבוע".

ראש הוועד המקומי נכון לינואר 2009, הוא הישאם זועבי.

תושבי הכפר מתפרנסים מחקלאות, בניין ועבודה במפעלי האזור.

== היחסים עם מדינת ישראל ==

לבני חמולת זועביה היו יחסים טובים עם שכניהם היהודים ובמלחמת העצמאות נשארו רוב בני החמולה בכפריהם שהפכו לחלק ממדינת ישראל, בניגוד לרוב הכפרים באזור שהתפנו מיושביהם לקראת הפלישה הצפויה של צבאות ערב במאי 1948.

כיום, בכפר א-טייבה שומרים על מערכת יחסים טובה עם המדינה. טייבה שייכת למועצה האזורית גלבוע, הכוללת יישובים יהודים וישובים ערבים. במעריב פורסם כי בחגיגות שנת ה-60 למדינת ישראל לא החרימו תושבי הכפר את האירועים כמו רוב הציבור הערבי וכי במחווה יוצאת דופן צבעו מחדש את המסגד בצבעיו של דגל הלאום (כחול ולבן) המסגד אמנם היה צבוע בצבעים אלו מזה שנים, אך הוא נצבע מחדש לכבוד יום העצמאות.

מדינת ישראל הגדירה את הכפר כאזור עדיפות לאומית א'.

כפר טייבה בעמק
מסגד בכפר

==קישורים חיצוניים==

* [https://web.archive.org/web/20120512063724/http://www.hagilboa.org.il/147755/טייבה-1 טייבה], אתר המועצה האזורית גלבוע
* 
* 

==הערות שוליים==

קטגוריה:יישובים בדואיים בישראל
קטגוריה:עמק יזרעאל
קטגוריה:יישובים שהוקמו במאה ה-18
טמרה (יזרעאל)

טמרה (נכתב גם: תמרה, איות בערבית: طمرة) הוא כפר ערבי-ישראלי במעלה רמת יששכר, בשולי בקעת כסולות, השייך למועצה אזורית הגלבוע ומהווה את היישוב הצפוני ביותר בה.

מקור שמו של היישוב הוא בשם הכפר שהיה במקום בימי בית שני.

בתקופת המנדט הבריטי השתייך הכפר לנפת נצרת
במפקד האוכלוסין של שנת 1931 היו בכפר 193 תושבים ו-34 בתים. 
בסקר הכפרים המנדטורי משנת 1945 נאמדה אוכלוסיית הכפר ב-240 תושבים (מתוכם 80 יהודים, מתיישבי רמת צבי).
במהלך מלחמת העצמאות, בניגוד לרוב הכפרים באזור שהתפנו מיושביהם לקראת הפלישה הצפויה של צבאות ערב, הם לא עזבו לאחר שיצרו קשר עם שכניהם היהודים שאמרו להם להישאר במקומם.

אחד משמות הרחוב ביישוב הוא רחוב תמרה על שם המושב והכפר שבשולי עמק יזרעאל.

==לקריאה נוספת==
*[https://kotar.cet.ac.il/KotarApp/Index/Chapter.aspx?nBookID=18224547&nTocEntryID=18534439 היישוב שבגליל תמרה בעמק יזרעאל]

==קישורים חיצוניים==

==הערות שוליים==

קטגוריה:יישובים ערביים בישראל
יזרעאל (קיבוץ)

אורוות הקיבוץ, 1949]]

יִזְרְעֶאל הוא קיבוץ שיתופי של התק"ם בעמק יזרעאל, למרגלות הגלבוע, ליד עפולה ומשתייך למועצה האזורית הגלבוע.

== היסטוריה ==
הקיבוץ הוקם בשנת 1948 בתור קבוצה, ומקימיו היו אנשי הפלמ"ח. הוא שוכן סמוך לחורבות הכפר הערבי זירעין ולשרידי העיר המקראית יזרעאל שעל שמה הוא קרוי. הכפר זרעין נכבש בידי חטיבת גולני במאי 1948 לאחר קרב עם "צבא ההצלה", ובתיו הנטושים שימשו את מקימי הקיבוץ בימים הראשונים. בשנת 1950, במלאת שנתיים להקמת הקיבוץ הוא עבר לנקודת הקבע שלו, על גבעה במרחק כ-800 מטרים ממיקומו הראשוני. ב-1956 הצטרפו לקיבוץ קבוצות עולים מדרום אפריקה ומאוסטרליה.
בחגיגות 25 שנים לקיבוץ צוין כי הוא הכפיל את אוכלוסייתו. אחת הסיבות להצלחת הקיבוץ הייתה המעבר מלינה משותפת ללינה משפחתית.

בקיבוץ פועל בית המוזיקה יזרעאל גלבוע שבו לומדים ילדים מגיל גן ועד כיתה י"ב ומבוגרים.
קבוצת הרוגבי של קיבוץ יזרעאל מובילה ענף ספורט זה ב-50 השנים האחרונות ומחזיקה במספר האליפויות הגדול בליגה הישראלית.

בשנות ה-80 נקלע הקיבוץ לחובות של כ-120 מיליון שקלים (כפליים מההכנסה השנתית) וסבל מנטישת חברים לאחר עשור של הגדלת אוכלוסייתו. הקיבוץ נחלץ מהמשבר בזכות הצלחת המפעל לייצור רובוטים לניקוי בריכות.

בשנת 1990 הקים הקיבוץ את חברת מיטרוניקס, המייצרת ציוד לבריכות שחייה, ובפרט רובוטים לניקוי בריכות שחייה. כחמישים מחברי הקיבוץ מועסקים בחברה (בנוסף למאות שכירים). בשנת 2017 הועברו לקיבוץ 22.6 מיליוני שקלים מהחברה (כדמי ניהול, שכר עבודה ושכירות).

==קישורים חיצוניים==

* [http://www.romgalil.org.il/cds/489/ יזרעאל], באתר הרשות לפיתוח הגליל
* [http://www.yizrael.org.il האתר של קיבוץ יזרעאל]
* 
* 
* מיכאל יעקובסון: [https://michaelarch.wordpress.com/2015/12/26/סיבוב-בשני-חדרי-אוכל-בקיבוצים-יזרעאל-ו/ סקירה אדריכלית מצולמת על תולדות חדר האוכל בקיבוץ], באתר 'חלון אחורי', 26 בדצמבר 2015
* 
* 

==הערות שוליים==

{| align="center"
|
|}

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יישובים שהוקמו ב-1948
קטגוריה:קיבוצים
קטגוריה:עמק יזרעאל
ירדנה

יַרְדֵּנָה הוא מושב בעמק המעיינות, ליד העיר בית שאן ובקרבת גבול ישראל-ירדן, השייך למועצה אזורית עמק המעיינות (בקעת בית שאן).

המושב הוקם בשנת 1952 על ידי עולים מכורדיסטן מירושלים, רמלה ומהמעברה ביקנעם במסגרת תנועת "מן העיר אל הכפר". בתחילה, במשך למעלה משנה, התגוררו המתיישבים בפחונים בבית יוסף עד סיום בניית בתיהם.

שמו נובע מקרבתו לנהר הירדן. עד מלחמת ששת הימים היה המקום שקט ללא גדר גבול והתושבים נהגו להגיע לירדן ולשוחח עם תושבי ירדן. לאחר זאת השתלטו מחבלים על האזור ונפתחה מלחמת ההתשה. המושב סבל רבות, נגרמו נזקים כבדים לבתים ולרכוש ונפצעו רבים פציעות קלות. לבסוף נבנתה גדר גבול חשמלית ומוצב (מוצב שולמית) החולש על הגזרה שכיום הוא נטוש. בתקופה זו כתב יהושע זמיר את ספרו "אני כורדי", המספר את סיפורם של התושבים. כיום מתגוררות בו כ-65 משפחות.

בשנת 1971, במסגרת תוכנית ממשלתית לחיזוק יישובי הספר, הוקם ביישוב מרכז אזרחי (בית עם) בתכנונו של האדריכל דן איתן הנטוש כיום.

כיום רק 30% מאנשי המושב עוסקים בחקלאות, בעיקר בגידול ירקות לייצוא ותבלינים.

==חווית הכפר הכורדי==
ב-2013 נפתח בירדנה במבני בית הספר היסודי שהיה שם בשנות ה-50 של המאה ה-20, מיזם תיירותי בשם "חווית הכפר הכורדי בירדנה". במקום יש הדרכה וחדר מורשת עם מוצגים על ההיסטוריה של יהדות כורדיסטן בכלל ושל ירדנה בפרט, עם הכרת המנהגים, המטעמים, הלבוש והריקודים של יהודי כורדיסטן.

==קישורים חיצוניים==

* [https://web.archive.org/web/20160304051327/http://www.galil-net.org.il/HTMLs/article.aspx?C2004=13162&BSP=13015%2F ירדנה] במרכז המידע להתיישבות בגליל
* [http://www.romgalil.org.il/cds/69/ ירדנה] באתר הרשות לפיתוח הגליל
* [http://michaelarch.wordpress.com/2010/05/05/%d7%a1%d7%99%d7%91%d7%95%d7%91-%d7%91%d7%91%d7%99%d7%aa-%d7%94%d7%a2%d7%9d-%d7%94%d7%9e%d7%aa%d7%a4%d7%95%d7%a8%d7%a8-%d7%91%d7%99%d7%a8%d7%93%d7%a0%d7%94-%d7%94%d7%96%d7%9e%d7%a0%d7%94-%d7%9c%d7%a2/ סקירה אדריכלית מלווה בתמונות של בית העם בירדנה] באתר 'חלון אחורי', 5/10.
* [https://web.archive.org/web/20161219183424/http://www.kfarkurdi.co.il/ חווית הכפר הכורדי בירדנה]
* 
<gallery>
File:View from Yardena on Jorden river and valley.jpg|מבט ממוצב שולמית בירדנה על גדר הגבול, גאון הירדן ונהר הירדן
File:Yardena.jpg|שלט בכניסה לחוויית הכפר הכורדי בירדנה
File:Yardena (4).jpg|חווית הכפר הכורדי בירדנה
File:War memorial in Yardena.jpg|אנדרטה לנופלים במערכות ישראל בירדנה
</gallery>

==הערות שוליים==

קטגוריה:יישובים שהוקמו ב-1952
קטגוריה:מושבי תנועת המושבים
קטגוריה:עמק בית שאן
קטגוריה:נהר הירדן
כפר המכבי

כְּפַר הַמַּכַּבִּי, הוא קיבוץ בעמק זבולון השוכן ליד קריית אתא ומשתייך למועצה אזורית זבולון.

== היסטוריה ==
הקיבוץ הוקם בשנת 1936 על ידי חמישים מאנשי "המכבי הצעיר" מגרמניה וצ'כיה (ומכאן שמו). הרעיון שיש לקרב את המשתתפים במכביה להתיישבות בארץ ישראל הועלה על ידי מנחם אוסישקין כבר במכביה הראשונה בשנת 1932. הקבוצה הראשונה הייתה בת 50 איש מגרמניה, צ'כיה ואוסטריה, המאפיין את הקבוצה היה המקור העירוני 'חילוני' של החלוצים שהיו אוהבי ספורט, טבע, השכלה ומוזיקה קלאסית. אדמות הקיבוץ נרכשו הודות לתנועת מכבי הצעיר ולמגבית שבוצעה לאחר פגישות עם אוסישקין.

<gallery>
Kfarhamacabi01.JPG|חדר האוכל
Kfarhamacabi02.JPG|אסם בקיבוץ
</gallery>

==קישורים חיצוניים==

* 
* מיכאל יעקובסון: [https://michaelarch.wordpress.com/2018/09/26/%D7%A1%D7%99%D7%91%D7%95%D7%91-%D7%91%D7%97%D7%93%D7%A8-%D7%94%D7%90%D7%95%D7%9B%D7%9C-%D7%91%D7%A7%D7%99%D7%91%D7%95%D7%A5-%D7%9B%D7%A4%D7%A8-%D7%94%D7%9E%D7%9B%D7%91%D7%99/ סיבוב בחדר האוכל בקיבוץ כפר המכבי], באתר 'חלון אחורי', 26 בספטמבר 2018
* 

==הערות שוליים==

*
קטגוריה:קיבוצים
קטגוריה:יישובים שהוקמו ב-1936
קטגוריה:קיבוצים במחוז חיפה
קטגוריה:מקבלי נס הקוממיות
כפר זיתים

כְּפַר-זֵיתִים הוא מושב בבקעת ארבל בגליל התחתון ליד טבריה ובסמוך לקרני חיטין השייך למועצה אזורית הגליל התחתון.

==היסטוריה==
המושב הוקם בשנת 1950 ה'תש"י על ידי עולים מתימן, ככפר עבודה. המושב הוקם על אדמות הכפר הערבי חיטין (ששכן על שרידי העיירה התלמודית כפר חיטיא), שתושביו נמלטו ממנו במהלך מלחמת העצמאות, ולא הורשו לחזור אליו לאחריה.

המתיישבים במקום היו דתיים. בתחילה עסקו המתיישבים בעיבוד משותף של 1600 דונם זיתים שננטשו וכן גידול בצל וירקות אחרים. הבעיה העיקרית במקום הייתה העדר כביש. בתחילת 1954 שופרה אספקת המים הודות לבאר חדשה שנקדחה באזור.

חלק מהתושבים עזבו את היישוב ועולים מכורדיסטן נשלחו למושב על מנת להשלים את מכסת המשפחות.

מקור שם היישוב הם כרמי הזיתים הגדלים באזור.

רב המקום - הרב אברהם מקייטן.

==ישיבה==
בשנת 2003 הוקמה במושב ישיבה לנערים מהמגזר החרדי. יזם הפרויקט, הרב דב פרנק מבני ברק סיפר שבחר בכפר זיתים בגלל הנוף הפסטורלי והאווירה הרגועה במקום. המטרה הייתה ליצור מסגרת עבור תלמידים במגזר שלא מוצאים את מקומם בישיבות הרגילות, ומספרם באחוזים עולה, לרוב בגלל הזנחת טיפול בבעיות כקשיי קשב וריכוז (ADD/ADHD) או קשיי למידה אחרים. משנת הלימודים 2010 הישיבה חוברה לרשת התיכונים המקצועיים של אורט ומוכרת על ידי משרד הכלכלה כבית ספר מקצועי המעניק הכשרה ותעודה לבוגריה. על אף שהישיבה לא זוכה לגיבוי פומבי ורחב במגזר היא גם לא סובלת התנגדות.

==גלריית תמונות==
<gallery>
Kfar zeytim1.jpg|נוף בכפר זיתים, ברקע מצוק ארבל והכנרת.
Kfar zeytim synagogue.jpg|בית הכנסת בכפר זיתים
Kfar zeytim 2.jpg|מראה בכפר זיתים, ברקע מצוק ארבל
</gallery>

==קישורים חיצוניים==

* [http://www.romgalil.org.il/cds/412/ כפר זיתים] באתר הרשות לפיתוח הגליל
*

== הערות שוליים ==

קטגוריה:יישובים שהוקמו ב-1950
קטגוריה:מושבי תנועת המושבים
קטגוריה:בקעת ארבל